Am fritig han i mit 2i kollegine vom volunteer house an es konzert im casino chöne. Die eint kännt e iheimischi vo da u die hät eus mitgno. Zerst simer kurz in canal walk chli go shope:D nachene hät si eus an en ort bracht wo mer e u schöni ussicht uf dä tafelberg gah het. Isch echt hammer gsi u öpis wo nur die wenigste tourise gsehnd. Aschlüssend ischs dän is casino gange. Isch  würkli es schöns casino si händ det ine bars, restaurants, es kino u e konzert halle. Si händ so verschiedeni stadtteil nahbaue under anderem dä distric 6 wos während dä apartheit niedergwalz händ. Es het sich also nur scho für das glohnt zum is casino z'gah. S'konzert isch au super gsi. Faithless hät gspielt, ha zwar nur eis lied kännt aber isch e cooli stimmig gsi:)  Am samstig simer an es rugby turnier gange. Isch chli wie es grümpi gsi vo de stimmig her u allem. het spass gmacht dene bim spiele  zuezluege. S'coole isch gsi das es würkli u näch miterläbt häsch da du gad am spielrand i dä wiise ghocket bisch. Ab und zue häsch sogar müsse uf site gumpe da si suscht uf di drufgumpet währed da si eifach am ball nahgrännt sind;) isch aber lustig gsi und uf jedefall spannender als american football;)  Am sunntig bin i dän ändli mal as kirstenbosch konzert. Han eigentli scho i minere 2i wuche welle gah aber bi dän glich nie däzue cho wil i immer öpis anders vor gah han. Isch es open air konzert im  botanische garte mit bands vo afrika. Isch würkli lohnenswärt zum dete gah. Isch immer im summer am sunntig. Mer nimt amig no es picknick mit u en wii. Dän cha mer eifach d'atmosphäre gnüsse, ässe, trinke u musik lose. Band hät mer sehr guet gfalle, so guet das i mir sogar e cd kauft han;)